CELEX: 32012D0142
Language: lv
Date: 2012-02-14 00:00:00
Title: 2012/142/ES: Padomes Lēmums ( 2012. gada 14. februāris ) par Eiropas Savienības pievienošanos Apvienoto Nāciju Organizācijas Eiropas Ekonomikas komisijas Noteikumiem Nr. 29 par vienotiem noteikumiem transportlīdzekļu apstiprināšanai attiecībā uz komerciāla transportlīdzekļa kabīnē esošu personu aizsardzību  Dokuments attiecas uz EEZ

9.3.2012   
            
            
               LV
            
            
               Eiropas Savienības Oficiālais Vēstnesis
            
            
               L 71/1
            
         PADOMES LĒMUMS
   (2012. gada 14. februāris)
   par Eiropas Savienības pievienošanos Apvienoto Nāciju Organizācijas Eiropas Ekonomikas komisijas Noteikumiem Nr. 29 par vienotiem noteikumiem transportlīdzekļu apstiprināšanai attiecībā uz komerciāla transportlīdzekļa kabīnē esošu personu aizsardzību
   (Dokuments attiecas uz EEZ)
   (2012/142/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Lēmumu 97/836/EK (1997. gada 27. novembris) par Eiropas Kopienas pievienošanos ANO Eiropas Ekonomikas komisijas Nolīgumam vienotu tehnisko prasību apstiprināšanai riteņu transportlīdzekļiem, aprīkojumam un detaļām, ko var uzstādīt un/vai lietot riteņu transportlīdzekļos, un par nosacījumiem to apstiprinājumu savstarpējai atzīšanai, kas piešķirti, pamatojoties uz šīm prasībām (“pārskatītais 1958. gada nolīgums”) (1), un jo īpaši tā 3. panta 3. punktu un 4. panta 2. punkta otro ievilkumu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (2),
   tā kā:
   
               (1)
            
            
               Standartizētās prasības Apvienoto Nāciju Organizācijas Eiropas Ekonomikas komisijas (ANO EEK) Noteikumos Nr. 29 par vienotiem noteikumiem transportlīdzekļu apstiprināšanai attiecībā uz komerciāla transportlīdzekļa kabīnē esošu personu aizsardzību (3) (“ANO EEK Noteikumi Nr. 29”) ir paredzētas, lai novērstu tehniskos šķēršļus transportlīdzekļu tirdzniecībā starp pārskatītā 1958. gada nolīguma pusēm un nodrošinātu augstu drošības līmeni un transportlīdzekļu pasažieru aizsardzību.
            
         
               (2)
            
            
               Dienā, kad ES pievienojās pārskatītajam 1958. gada nolīgumam, tā pievienojās ierobežotam skaitam ANO EEK noteikumu, kuri uzskaitīti Lēmuma 97/836/EK II pielikumā; ANO EEK Noteikumu Nr. 29 nebija minētajā sarakstā.
            
         
               (3)
            
            
               Ņemot vērā turpmākos grozījumus ANO EEK Noteikumos Nr. 29 un Eiropas Parlamenta un Padomes Regulā (EK) Nr. 661/2009 (2009. gada 13. jūlijs) par tipa apstiprināšanas prasībām attiecībā uz mehānisko transportlīdzekļu, piekabju un tiem paredzēto sistēmu, sastāvdaļu un atsevišķu tehnisko vienību vispārējo drošību (4), saskaņā ar kuru Savienībai jāņem vērā ANO EEK Noteikumi Nr. 29, minētie ANO EEK noteikumi būtu jāiekļauj ES mehānisko transportlīdzekļu tipa apstiprināšanas sistēmā,
            
         IR PIEŅĒMUSI ŠO LĒMUMU.
   1. pants
   Ar šo apstiprina Apvienoto Nāciju Organizācijas Eiropas Ekonomikas komisijas Noteikumus Nr. 29 par vienotiem noteikumiem transportlīdzekļu apstiprināšanai attiecībā uz komerciāla transportlīdzekļa kabīnē esošu personu aizsardzību.
   2. pants
   Apvienoto Nāciju Organizācijas Eiropas Ekonomikas komisijas Noteikumus Nr. 29 par vienotiem noteikumiem transportlīdzekļu apstiprināšanai attiecībā uz komerciāla transportlīdzekļa kabīnē esošu personu aizsardzību iekļauj ES mehānisko transportlīdzekļu tipa apstiprināšanas sistēmā.
   3. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   4. pants
   Komisija šo lēmumu paziņo Apvienoto Nāciju Organizācijas ģenerālsekretāram.
   
      Briselē, 2012. gada 14. februārī
      
         
            Padomes vārdā –
         
            priekšsēdētājs
         
         M. LIDEGAARD
      
   
   
      (1)  OV L 346, 17.12.1997., 78. lpp.
   
      (2)  2012. gada 19. janvāra piekrišana (Oficiālajā Vēstnesī vēl nav publicēta).
   
      (3)  OV L 304, 20.11.2010., 21. lpp.
   
      (4)  OV L 200, 31.7.2009., 1. lpp.